গুপ্তচর হিসেবে জেমস বণ্ডের নাম ভূমিকায় অভিনয়ের মাধ্যমে সকলের নজরে আসেন স্যার শন কনারি। ১৯৬২ সালে "ড. নো" চলচ্চিত্রে শন কনারি প্রথমবারের মতো জেমস বন্ডের নাম ভূমিকায় অংশ নেন। পরবর্তীতে জেমস বন্ড সিরিজে তিনি আরো চারটি - ফ্রম রাশিয়া উইদ লাভ (১৯৬৩), গোল্ডফিঙ্গার (১৯৬৪), থাণ্ডারবল (১৯৬৫) এবং ইউ অনলি লাইভ টুয়াইস (১৯৬৭) চলচ্চিত্রে অভিনয় করেছিলেন। ১৯৭১ সালে নির্মিত "ডায়মণ্ডস আর ফরএভার" ছবিতে অংশগ্রহণের মাধ্যমে তিনি পুণরায় বন্ড হিসেবে ফিরে আসেন।

১৯৮৩ সালে ইয়ন প্রোডাকশনের বাইরে "নেভার সে নেভার এগেইন" ছবিতেও কনারি অভিনয় করেছিলেন। এর ফলে তিনি ২১ বছর যাবৎ "সবচেয়ে দীর্ঘদিনের বন্ড" হিসেবে নিজেকে বিশ্বে তুলে ধরেন। তাঁর অভিনীত বণ্ড সিরিজের সাতটি চলচ্চিত্রই বাণিজ্যিকভাবে ব্যাপক সাফল্য লাভ করেছিল।

শন কনারি
পটভূমি
বিবরণ ও ব্যক্তিগত জীবন
শারীরিক কাঠামো